Πρόκειται μάλλον για τον συνηθισμένο στο Μεσογειακό χώρο τύπο αλετριού με δύο φτερά (δίφτερο αλέτρι) που ρίχνει το χώμα και από τις δύο πλευρές. Την ίδια συνέχεια βλέπουμε και σε άλλα αγροτικά εργαλεία, όπως στο δρεπάνι και στη σβάρνα. Κρίνοντας και από τις λαογραφικές μελέτες, τα αγροτικά εργαλεία, εκτός από το μεταλλικό τους τμήμα, τα κατασκεύαζαν οι ίδιοι οι γεωργοί. Ένα μέρος των μεταλλικών τμημάτων των αγροτικών εργαλείων εισαγόταν από τη Βενετία κ.α., ενώ ένα άλλο κατασκευαζόταν σε ντόπιες βιοτεχνίες. Στον Ελληνικό χώρο την περίοδο αυτή σπερνόταν σιτάρι διαφόρων ποικιλιών: βλαχόσταρο, μαυραγάνι, διμήνι κ.ά.